235 



Optegnelserne er, som det ses af Notitserne om Silkehalen, 

 skrevne i Vinteren 18()7 — 68, formodentlig i Juleferien, med en- 

 kelte senere Tilføjelser. De er aabenbart ikke blevne fuldførte 

 efter den oprindelige Plan, hvad adskillige Artsnavne uden nogen 

 Vedføjelse viser. Begyndelsen er derfor fyldigst behandlet, men 

 det forekommer mig, at det netop nutildags kan have sin sær- 

 lige, smerteblandede Interesse at se, hvor talrige Rovfuglene den- 

 gang forekom i den sydøstlige Del af Landet«. 



Nomenklaturen, der var taget efter den gamle Udgave af 

 Kjærbølling, er ændret i Overensstemmelse med den nu i Tids- 

 skriftet brugte, hvorimod den oprindelige Ordning af Meddelel- 

 serne, der begynder med Rovfuglene, er bibeholdt ligesom de i 

 Mskr. brugte Maal- og Vægtangivelser. — Som nævnt i Over- 

 skriften stammer Meddelelserne for en meget væsentlig Del fra 

 afd. Telegrafbestyrer N. P. Petersen; Petersen havde i sine 

 yngre Aar boet i Augustenborg og Flensborg, hvorfor adskillige 

 Iagttagelser fra disse Egne er kommen med, men det er ud- 

 trykkelig anført hver Gang. Mechlenburg, som jævnlig nævnes, 

 var Apotheker, vistnok i Flensborg; hos Kjærbølling træffes 

 Mechlenburgs Navn meget ofte som Meddeler om sjældnere 

 Arter fra Sønderjylland. 



Graa Grib (Viiltiir monachus). Efter Apotheker Henning- 

 sens Meddelelse blev denne Fugl skudt i Fiskbækskov^ 18— af 

 en Jæger Lorentzen. Fuglen, som blev anskudt, gik løs paa 

 Jægeren, som maatte flygte ud i en Mose, hvor han fik Tid til 

 at lade Bøssen og dræbe Dyret. 



Efter Mechlenburgs Notitser er Gribben set 24 December 

 1834 ved Lech og Lindenitt; der var 3 i Følge; sagkyndige 

 Mænd, som i længere Tid betragtede dem, bekræfte dette. 



Kongeørn (Aqiiila fulva). En vingeskudt Han blev dræbt 

 af en Vogterdreng ved Flensborg 6 November 1853. Vingeslag 

 3 Al. 8", Længde 1 Al. 9", Halens Længde 13V4". Samme Aar 

 blev en Hund i Nærheden af Kobbermøllen overfaldet af en 

 saaret Fugl, som ved tililende Hjælp blev dræbt. Oftere skudt 

 paa Møen: Liselund; 12 Marts 1865 Rosenfeldt; 13 December 

 1865 Røddinge; Dec. 1866, Dec. 1867 og Jan. 1868 fra Lolland 

 til Udstopning. 



^ Vistnok i Sundeved. 



16* 



